ApstiprinātS
Daugavpils pilsētas domes iepirkuma komisijas
2016.gada 16.septembra sēdē, prot.Nr.3

**Atklāta konkursa**

**“NEREGULĀRO PASAŽIERU PĀRVADĀJUMU NODROŠINĀŠANA DAUGAVPILS BĒRNU UN JAUNATNES SPORTA SKOLAS AUDZĒKŅU BRAUCIENIEM UZ SPORTA SACENSĪBĀM”**

identifikācijas numurs DPD 2016/148

**Atbildes uz pretendenta jautājumiem Nr.2**

 Daugavpils pilsētas domes iepirkuma komisija 2016.gada 16.septembra sēdē (prot.Nr.3) ir izskatījusi pretendenta uzdotos jautājumus un sniedz šādas atbildes:

**1. Jautājums:** “Lūdzu paskaidrot, kā var piemērot dažādiem braucieniem (pa Latvijas teritoriju, ārpus Latvijas teritorijas, ar vienu autovadītāju vai diviem autovadītājiem) vienu noteiktu formulu. Manuprāt vidējās formulas piemērošana dod iespēju pasūtītājam neapmaksāt faktiskos izdevumus braucienos, kuri mazāki par 300 km un ārzemju braucienos, kad nepieciešami divi autovadītāji un citi papildus izdevumi. Iepriekš Jūsu sniegtā atbilde uz tādu pašu jautājumu nesniedz pilnīgu skaidrību”

***Atbilde uz 1.Jautājumu:***

Konkursa tehniskās specifikācijas 1. punktā ir definēts, ka pakalpojuma sniegšana notiek Latvijas teritorijā un ārzemēs. Kā arī Nolikuma 24.2. punkts nosaka, ka piedāvājumā ir iekļautas visas tiešās un netiešās Pārvadātāja izmaksas.

Formula nosaka viszemāko cenu par vienu **vidējo braucienu**, kur vidējais kilometru nobraukums ir gan veicot pārvadājumu pa Latviju, gan arī ārvalstīs. Šāda metode ir precīzāka nekā gadījumā, ja pretendentam vispārpieņemtā kārtībā būtu lūgts piedāvāt līgumcenu par viena kilometra nobraukumu, nepielietojot formulu – arī tādā gadījumā pretendentam būtu jāaprēķina viena kilometra vidējās izmaksas, bet tam nebūtu informācijas par viena brauciena vidējo kilometru nobraukumu. Pretendentam jāpiedāvā viena kilometra un nomas maksas lieluma izmaksu attiecība, kas segs visus Pārvadātāja izdevumus. Atbildē uz iepriekšējo jautājumu par ārzemju braucieniem, tika sniegta informācija par īpatsvaru no kopējā pasūtījumu skaita, kas ir sastāda tikai aptuveni 14 %.

**2. Jautājums:** “Kāpēc p.3.3. tehniskās specifikācijas nomas maksa par nākamo pakalpojuma dienu tiek veikta, ja kopējais brauciena ilgums pārsniedz 18 stundas? Saskaņā ar Regulu EK Nr.561/2006 viena autovadītāja darba laiks noteikts 15 st.”

***Atbilde uz 2.Jautājumu:***

Ja pasūtījums tika plānots bez nakšņošanas, tad pasūtītājs ir tiesīgs izmantot autobusu ar diviem šoferiem, kuriem ir atļauts ikdienas vadīšanas laika posms – 9 stundas katram. Saskaņā ar Regulu EK Nr. 561/2006, 6.pantu.*.*

Iepirkuma komisijas priekšsēdētāja J.Kornutjaka